recursal/SuperWikiNEXT-32B huggingface dataset:
**Afrodeisios** (starogr. *Ἀφροδείσιος* – *Afrodeisios*) bol olympijský víťaz v jazdeckých pretekoch v roku 53.

Tiberios Klaudios Afrodeisios z Élidy, si na 208. olympijských hrách vybojoval víťazstvo v jazdeckých pretekoch. Dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu.

Olympijské víťazstvo Afrodeisia uvádza nápis na podstavci *IvO 226* (IvO = W. Dittenberger a K. Purgold, nápisy Olympia, Berlin 1896.) jeho nezachovanej sochy, archeológmi objavený v areále Olympie východne od Diovho chrámu.

Referencie a bibliografia
-------------------------

1. 1 2 3  Inscriptiones Graecae, *IvO 226*
2. ↑  Carnegie Institution of Washington, 1921, *Carnegie Institution of Washington Publication*, str. 30
3. ↑  Eusebios, *Kronika* 2,193.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
5. ↑  *American journal of archaeology*, str. 227

Pozri aj
--------

* Zoznam olympijských víťazov staroveku
**Charmolas** (starogr. *Χαρμόλας* – *Charmolas*) bol grécky sochár na začiatku 1. storočia pred Kr.

Sochár Charmolas, syn Artemidóra z Týru, tvoril po roku 100 pred Kr. na ostrove Rodos, kde bolo objavených niekoľko jeho signatúr na podstavcoch zo sôch. V meste Lindos spolu so svojím bratom Ménodotom zhotovil sochu istého Zénodota, syna Diofanta. Ich spoločným dielom bola i socha (neznáma), ktorej podstavec našli v archeologickej lokalite mesta Rodos. Okolo roku 93 pred Kr. v meste Lindos zhotovil sochárske dielo (k pocte Dioskúrov) pre kňaza Nikagora, Nikagorovho syna (nápis ho už uvádza ako Roďana) a neskôr približne v rokoch 88 až 85 pred Kr. so svojim synom Ménodotom vytesal sochu miestneho kňaza božstiev Atény *Lindskej*, Dia *Poliea*, Artemidy *Kekoie* a Dionýza, venovanú od kňazov Apolóna *Pythia* a pre mesto Rodos neznámu sochu (nápis je poškodený) zasvätenú bohom.

Referencie a bibliografia
-------------------------

1. 1 2  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Charmolas*
2. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 219. (po nemecky)
3. ↑  Inscriptiones Graecae, *Lindos II 281*
4. ↑  Inscriptiones regions Aegean Islands, *Clara Rhodos 2 (1932) 190,19*
5. ↑  Inscriptiones Graecae, *Lindos II 285*
6. ↑  Inga Schmidt. *Hellenistische Statuenbasen*. Frankfurt am Main : Peter Lang, 1995. ISBN 978-36-3148-059-5. S. 426.
7. ↑  Inscriptiones Graecae, *Lindos II 293*
8. ↑  Marion Muller-Dufeu. *Hellenistische Statuenbasen*. Paris : Ecole nationale supérieure des beaux-arts, 2002. ISBN 978-28-4056-087-6. S. 887.
9. ↑  Inscriptiones Graecae,  *Lindos II 702*
**Ennio Antonelli** (\* 18. novembra 1936, Todi, Taliansko) je taliansky katolícky kňaz, bývalý arcibiskup vo Florencii a Perugii, predseda Pápežskej rady pre rodinu v rokoch 2008 až 2012, kardinál.

Kňaz
----

Študoval v seminári v Todi, Assisi a v Ríme, na Pápežskej Lateránskej univerzite a tiež na univerzite v Perugii. Získal doktorát z filozofie a literatúry. 2. apríla 1960 prijal kňazské svätenie. Vo svojej rodnej diecéze Todi pôsobil ako kaplán, bol tiež profesorom v seminári v Perugii a Assisi a asistentom Asociácie katolíckych učiteľov a Hnutie učiteľov katolíckej akcie.

Biskup
------

V máji 1982 bol menovaný biskupom v Gubbio, biskupské svätenie prijal 29. augusta 1982. V októbri 1988 sa stal arcibiskupom v Perugii, na túto funkciu rezignoval v máji 1996 po tom, čo bol menovaný sekretárom Talianskej biskupskej konferencie. 21. marca 2001 prešiel do Florencie, keď ho Ján Pavol II. menoval tunajším metropolitom. Svoju arcidiecéze označoval ako kraj, ktorý v poslednej dobe zažil vlnu sekularizácie.

Kardinál a Predseda Pápežskej rady pre rodinu
---------------------------------------------

Kardinálsky Biret prijal od Jána Pavla II. pri svojom menovaní kardinálom 21. októbra 2003. Dňa 7. júna 2008 sa stal rozhodnutím Benedikta XVI. Predsedom Pápežskej rady pre rodinu. Vo svojej funkcii sa podieľal na organizácii Svetového stretnutia rodín v Mexiku v januári 2009. Vo februári 2009 navštívil Prahu, kde sa zúčastnil otvorenia výstavy "Svätý Václav - ochranca Slovenskej krajiny" a vystúpil na konferencii s témou "Rodičovská starostlivosť o deti a politika zamestnanosti". V závere roka 2009 sa zúčastnil medzinárodného stretnutia na podporu rodín v Madride, kde patril medzi pol milióna jeho účastníkov. Jeho poslednou veľkou akciou, na ktorej sa ako predseda rady podieľal, bolo svetové stretnutie rodín v Miláne začiatkom júna 2012. 26. júna 2012 pápež Benedikt XVI. Prijal jeho rezignáciu vzhľadom k dovŕšení kánonického veku. Jeho nástupcom vo funkcii sa stal arcibiskup Vincenzo Paglia.

Pozri aj
--------

* Zoznam kardinálov vymenovaných Jánom Pavlom II.
* Zoznam žijúcich kardinálov

Iné projekty
------------

Commons
* Spolupracuj na Commons Commons ponúka multimediálne súbory na tému **Ennio Antonelli**

Autoritné údaje: * GND: 1034053930
* ISNI: 0000 0000 4986 8530
* LCCN: nr2002028521
* VIAF: 66406186
* WorldCat: lccn-nr2002028521
Elektronický krokomer
**Krokomer** alebo **pedometer** je prenosný, elektrický, elektromechanický alebo čisto mechanický prístroj, ktorý na základe monitorovania pohybu používateľa mechanickým senzorom odhaduje počet krokov vykonaných počas chôdze.

Princíp fungovania
------------------

Moderné krokomery využívajú akcelerometer, gyroskop, prípadne kombináciu viacerých inerciálnych senzorov na princípe MEMS (Micro-Electro-Mechanical Systems). Softvér v prístroji na základe výstupov z uvedených senzorov zaznamenáva počet krokov, ktoré používateľ prejde. Na základe telesnej výšky používateľa mnoho krokomerov odhaduje dĺžku kroku a tým aj celkovú prejdenú vzdialenosť a energetický výdaj (v kJ, resp. kcal) počas používania krokomera.
Krokomery používateľ nosí podobne ako náramkové hodinky na zápästí, prípadne zavesené na krku alebo pripevnené k opasku či inej časti odevu.

Použiteľnosť
------------

Používanie krokomera je motivačným faktorom pre zvýšenie fyzickej aktivity používateľa prístroja. Stanovenie denného cieľa prejdených krokov motivuje používateľa k dosiahnutiu tejto méty. Na základe viacerých vedeckých štúdii sa odporúča, aby dospelý človek prešiel každý deň 10 000 krokov, čo by malo dopomôcť k väčšej kontrole nad hmotnosťou jedinca. Zvýšený energetický výdaj v kombinácii s monitorovaným energetickým príjmom môže viesť k zníženiu, resp. udržaniu telesnej hmotnosti. Vedecké štúdie potvrdili, že používanie krokomera vedie k zníženiu hmotnosti u obéznych pacientov.

Referencie
----------

1. ↑  "How does a pedometer work ?", wisegeek.org
2. ↑  Lyons EJ, Lewis ZH, Mayrsohn BG, Rowland JL ,The University of Texas Medical Branch, Institute for Translational Sciences, Galveston, TX, United States
3. ↑  Hollis JL1, Williams LT, Young MD, Pollard KT, Collins CE, Morgan PJ, ,The University of Newcastle, Callaghan, NSW, 2308, Australia
4. ↑   Cayir Y, Aslan SM, Akturk Z."The effect of pedometer use on physical activity and body weight in obese women",Faculty of Medicine , Ataturk University , Erzurum , Turkey

Iné projekty
------------

Commons
* Spolupracuj na Commons Commons ponúka multimediálne súbory na tému **Krokomer**
Súradnice: 49°15′31″S 16°27′11″V﻿ / ﻿49,25861°S 16,45306°V﻿ / 49.25861; 16.45306

**Krnovec** je prírodná rezervácia ev. č. 1129 na k.ú. Bystrc v Brne, okres Brno-mesto. Správa AOPK Brno. Nachádza sa nad pravým brehom Brnianskej priehrady v Hvozdeckej pahorkatine, západne hradu od Veveří.

Ochrana
-------

Predmetom ochrany sú prírode blízke až prirodzene lesné spoločenstvá dubohrabín a druhovo bohatý bylinný podrast. Rezervácia je čiastočne znehodnotená ukladaním odpadu zo záhradkárskej kolónie.

Prírodné pomery
---------------

### Geológia

Podložie tvoria biotitické až amfibol-biotitické granodiority brnianskeho masívu, devónske vílémovické vápence a rokytenské zlepence permu Boskovickej brázdy. Pôdy reprezentujú kambizem typická a rankery s typickou litozemou.

### Flóra

Z drevín sú najdôležitejšie dub zimný, hrab obyčajný, lipa malolistá, javor mliečny, buk lesný, jaseň štíhly, dub letný, jarabina brekyňová, vŕba biela, medzi kríkmi sú zastúpené baza čierna, bršlen bradavičnatý, bršlen európsky, drieň obyčajný, kalina obyčajná, klokoč perovitý, lieska obyčajná, zob vtáčí alebo svíb krvavý. Rastlinstvo zastupuje cyklámen purpurový, zanoväť regensburská, chochlačka plná, chrastavec kroviskový, zubačka deväťlistá, medúnka medovkolistá, prilbica žltá, mliečnik mandľolistý, vemenník dvojlistý, veterník žltuškovitý a ďalšie.

### Fauna

Z plazov je to slepúch lámavý, pri vode užovka fŕkaná a užovka obojková, z vtákov brhlík obyčajný, tesár čierny, muchár sivý, muchárik bielokrký, žltochvost hôrny, ďateľ prostredný, žlna zelená alebo vlha obyčajná.

Referencie
----------

1. ↑   *Stránky AOPK ČR* [online]. [Cit. 2014-10-05]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Krnovec**

Externé odkazy
--------------

* Plán starostlivosti o prírodnú rezerváciu Krnovec na obdobie 2012 - 2022
* DRUSOP
* Biolib
* Rezekvítek

Zdroj
-----

*Tento článok je čiastočný alebo úplný preklad článku Krnovec na českej Wikipédii.*

| * z
* d
* u
Chránené územia v okrese Brno-mesto  |
| --- |
| Chránená krajinná oblasť | 
* Moravský kras

 |
| Národná prírodná rezervácia | 
* Hádecká planinka

 |
| Národné prírodné pamiatky | 
* Červený kopec
* Stránská skála

 |
| Prírodné rezervácie | 
* Babí doly
* Bosonožský hájek
* Břenčák
* Černovický hájek
* Jelení žlíbek
* Kamenný vrch
* Krnovec
* Velký Hornek

 |
| Prírodné pamiatky | 
* Augšperský potok
* Bílá hora
* Holásecká jezera
* Junácká louka
* Kavky
* Kůlny
* Medlánecká skalka
* Medlánecké kopce
* Mniší hora
* Na skalách
* Netopýrky
* Obřanská stráň
* Pekárna
* Rájecká tůň
* Skalky u Přehrady
* Soběšické rybníčky
* Údolí Kohoutovického potoka
* Velká Klajdovka
* Žebětínský rybník

 |
| Prírodné parky | 
* Baba
* Podkomorské lesy

 |
**Dr. Martens** je značka obuvi.

História
--------

Armádny doktor Klaus Maertens z Bavorska si v roku 1945 pri lyžovaní poranil členok. Keďže mu počas liečby nevyhovovala štandardná armádna obuv, zaoberal sa návrhom topánky z mäkkej kože a podrážkou so vzduchovým vankúšikom, ktorá by držala členok pevne a umožnila tak zranenému chodiť. V roku 1947 založil v Seeshaupte spolu s Dr. Herbertom Funckom výrobu topánok s použitím vojnových prebytkov gumy od Luftwaffe.

V roku 1959 kúpila patentové práva britská obuvnícka firma R. Griggs Group Ltd. ktorá zmenila názov z Dr. Maertens na Dr. Martens, a v 1. apríla 1960 vyrobila prvé topánky vzor 1460. V roku 2003 bola výroba presunutá do Číny a Thajska. V roku 2004 bola obnovená výroba v UK, ale len pre vybrané modely radu Vintage (tieto topánky nájdete v obchodoch pod označením "Made in England" ).

Kult
----

"Martensky" sa zo štandardnej pracovnej obuvy v Anglicku pretvorili na subkultúrny poznávací prvok. Prvotne boli charakteristickým prvkom pre hnutie skinheads, ktoré vzišlo z robotníckej triedy a pôvodne nemalo žiadne vyhrotené rasistické tendencie, naopak hnutie pôsobilo do istej miery multikultúrne, nakoľko časť základne tvorili prisťahovalci z Jamajky. Neskôr sú spojené najmä s rockovou hudbou, vďaka tomu že na ne nedajú dopustiť takí velikáni, ako Paul McCartney, Elton John, Madonna, Rolling Stones, Bee Gees, Jethro Tull, Depeche Mode, Red Hot Chilli Peppers a ďalší. Ich používanie je tiež často vídať v štýle SKA. V roku 1999 bola o histórii a vplyve tejto značky na anglickú kultúru napísaná kniha. Dnes je možné na internete zhliadnuť množstvo dokumentov zaoberajúcich sa týmito topánkami. Rovnako ako si každý Američan pamätá, kde bol a čo robil, keď zastrelili J. F. Kennedyho, vie každý Angličan, kedy a kde si kúpil svoje prvé martensky.

Sú kombináciou prvotriednej kvality, perfektnej práce výhradne anglických obuvníkov (už neplatí, viď časť História) a popularity, ktorá z nich urobila u niektorých generácií takzvané

"EVER LASTING SHOES" večné topánky

Originálna idea doktora - lyžiara, prešla dlhým vývojom od povojnového Bavorska k legende, ale tak už to býva, že dobrý nápad ocenia milióny ľudí na celom svete.

Iné projekty
------------

Commons
* Spolupracuj na Commons Commons ponúka multimediálne súbory na tému **Dr. Martens**

Externé odkazy
--------------

*
Pohľad nad riekou Werre (ľavý prítok) do rieky Wesery
**Prítok** je tok nižšieho rádu, spravidla rieka alebo potok, ktorý sa vlieva do toku vyššieho rádu. Zvyčajne sa vyznačuje menšou dĺžkou, prietokom, plochou povodia a tiež odlišným smerom riečneho koryta. Rozlišujú sa prítoky rôznych rádov, podľa toho, či sa vlievajú do hlavnej rieky I. rádu alebo do jej prítokov. Prítok môže tiež ústiť do jazera alebo priehrady a v širšom zmysle je tok I. rádu prítokom mora alebo oceánu.

Miesto, kde prítok priteká do toku vyššieho rádu, sa nazýva sútok. 

Prítoky môžeme rozdeliť na pravé a ľavé. Pravý, či ľavý prítok určíme podobne ako pravý či ľavý breh. Pomôckou je dívať sa po prúde rieky. Prítoky na ľavej strane sú *ľavé*, prítoky na pravej strane sú *pravé*. 

Príkladom prítoku je rieka Váh, ktorá sa vlieva do rieky Dunaj.

Pozri aj
--------


|  |  |
| --- | --- |
|  | Portál vedy o Zemi |

* Riečne rameno
* Riečny systém
* Povodie
* Úmorie
* Riečne koryto
* Sútok

Zdroje
------

* *Tento článok je čiastočný alebo úplný preklad článku Přítok na českej Wikipédii (číslo revízie nebolo určené).*
|  |  |  |  |  |  |
| --- | --- | --- | --- | --- | --- |
| **Dočasná česko-slovenská vláda**

|  |  |  |
| --- | --- | --- |
| ← Rakúsko-Uhorsko | **1918 – 1918** | Prvá česko-slovenská republika → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu Poloha Paríža, hl. mesta Francúzska a sídla exilovej vlády |

 |
| Hlavné mesto | Paríž (de facto),Praha (de iure) |
| **Obyvateľstvo** |
| Jazyky | čeština, slovenčina |
| **Štátny útvar** |
| Štátne zriadenie | exilová vláda |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Rakúsko-Uhorsko | Rakúsko-Uhorsko |

 | **Nástupnícke štáty:**

|  |  |
| --- | --- |
| Prvá česko-slovenská republika | Prvá česko-slovenská republika |

 |

 |

**Dočasná česko-slovenská vláda** bola dočasná vláda v období vzniku Česko-Slovenska. Plnila svoju funkciu medzi 14. októbrom a 14. novembrom 1918.

Vznik
-----

Začiatkom októbra 1918 odstúpili českí poslanci ríšskej rady zo svojich funkcií, pretože bolo zrejmé, že Rakúsko-Uhorsko už nemôže pokračovať vo vojne a celková budúcnosť tejto monarchie hovorí v jej rozpad. Poslanci oznámili, že naďalej je potrebné jednať s Česko-slovenskou národnou radou.

Samotná dočasná česko-slovenská vláda bola vyhlásená Edvardom Benešom 14. októbra 1918 v Paríži. Tajomník Česko-slovenskej národnej rady Edvard Beneš prehlásil, že sa táto vláda pred 18 dňami (26. septembra 1918 po odsúhlasení TGM z Ameriky) zriadila ako dočasná česko-slovenská v čele s predsedom Tomášom Garrigueom Masarykom.

Vláda pôsobila do 14. novembra 1918, kedy bolo z Národného výboru Česko-slovenského vytvorené Revolučné národné zhromaždenie a zvolilo T.G. Masaryka prvým prezidentom Česko-slovenskej republiky. Tiež predalo výkonnú moc prvej česko-slovenskej vláde Karla Kramářa, vymenovanej v ten deň.

Zloženie vlády
--------------

* predseda vlády (a minister financií): Tomáš Garrigue Masaryk
* minister zahraničia a vnútra: Edvard Beneš
* minister vojny: Milan Rastislav Štefánik

Referencie
----------

1. 1 2
2. ↑  PRECLÍK, Vratislav. Masaryk a legie, váz. kniha, 219 str. vydalo nakladateľstvo Paris Karviná, Žižkova 2379 (734 01 Karviná) v spolupráci s Masarykovým demokratickým hnutím, 2019, ISBN 978-80-87173-47-3

Pozri aj
--------

* Zoznam vlád Česko-Slovenska
* Vznik Česko-Slovenska
* Washingtonská deklarácia
* Dočasná ústava
* Národný výbor česko-slovenský

Zdroj
-----

* *Tento článok je čiastočný alebo úplný preklad článku Prozatimní česko-slovenská vláda na českej Wikipédii (číslo revízie nebolo určené).*
**Brómtymolová modrá** (aj **bromthymolová modrá**) je organická zlúčenina používaná ako pH indikátor. Zväčša sa používa na meranie pH v rozmedzí 6 – 7,6, kedy so zvyšujúcim sa pH prechádza zo žltej na modrú. V silno kyslých roztokoch má fialovú farbu.

Štruktúra a chemické vlastnosti
-------------------------------

Zmena štruktúry brómtymolovej modrej pri zmene pH
Brómtymolová modrá sa v roztoku správa ako slabá kyselina, čo znamená, že môže byť protónovaný aj deprotónovaný, čo je taktiež zodpovedné za jeho farebnú zmenu pri zmene pH. V neutrálnom roztoku má zelenomodrú farbu, za čo môže medziprodukt pri jeho deprotonácii.

V kyslých roztokoch jeho protónovaná forma pohlcuje najviac svetla v okolí 427 nm (fialové svetlo), a preto sa od neho odráža viac žltého svetla, čim nadobudne pri kyslom pH žltú farbu. Naopak, v zásaditých roztokoch jeho deprotónovaná forma pohlcuje najviac svetla v okolí 602 nm (oranžové svetlo), a preto je pri takomto pH modrý.[chýba zdroj]

Svojou uhlíkovou štruktúrou sa takisto podobá niektorým iným pH indikátorom, ako napríklad chlórfenolová červeň, tymolová modrá či brómkrezolová zeleň.

Za jeho aktívne rozmedzie (pH 6 – 7,6) je zodpovedná jeho stredne elektrón akceptorná skupina – atómy brómu a jeho elektrón donorná skupina – alkylové substituenty.

* Farba roztoku brómtymolovej modrej pri pH 2,1 až 12,5Farba roztoku brómtymolovej modrej pri pH 2,1 až 12,5
* Roztoky brómtymolovej modrej s menším počtom vzoriek, ale väčším rozpätím hodnôt pH. Farba naľavo bola dosiahnutá pridaním koncentrovanej HClRoztoky brómtymolovej modrej s menším počtom vzoriek, ale väčším rozpätím hodnôt pH. Farba naľavo bola dosiahnutá pridaním koncentrovanej HCl

Referencie
----------

1. ↑   *Chemikálie : Bromthymolová modrá indikátor* [online]. www.fisherww.sk, [cit. 2022-01-14]. Dostupné online.
2. ↑   *Substituent effects on absorption spectra of pH indicators: An experimental and computational study of sulfonphthaleine dyes* [online]. Dyes and Pigments, Volume 102, marec 2014, [cit. 2019-02-25]. Dostupné online.
**Základná škola Malokarpatské námestie 1** sa nachádza v mestskej časti Bratislava-Lamač a je jedinou základnou školou v Lamači.

História
--------

Základná škola na Námestí Wilhelma Piecka 1 vznikla roku 1977/1978. V školskom roku 1985/1986 je až 38 tried a 1381 žiakov. Ďalší rok sa časť žiakov a učiteľov oddelila do budovy starej školy a vznikla ZŠ Borinská. V roku 1991 sa Námestie Wilhelma Piecka premenovalo na Malokarpatské Námestie. V školskom roku 1995/1996 sa opäť vyučovalo len na ZŠ Malokarpatské Námestie 1, keďže v roku 1995 zanikla ZŠ Borinská z dôvodu poklesu detí. Od roku 2002 je škola v právnej subjektivite. V roku 2002 sa riaditeľkou stáva pani Mgr.Alena Petáková, ktorá je riaditeľkou dodnes.

V súčasnosti má škola 25 tried a 606 žiakov, kde vyučuje 37-členný pedagogický zbor a 10 vychovávateľov v desiatich oddeleniach. Škola je špecializovaná na výučbu anglického jazyka a prírodovedné predmety.

Projekty
--------

Škola je zapojená do viacerých projektov, napríklad:

* *Zdravá škola* – kedysi škola podporujúca zdravie, zapojená je od roku 2004-ide o zdravý vývin žiakov a zdravú výživu
* *Strom života* – je to environmentálny projekt, v ktorom škola získala mnoho ocenení
* *Infovek* – projekt zameraní na technickom pripojení k internetu

Interiér školy
--------------

Škola má kapacitu 24 tried, tento rok je plne využitá. Každá trieda má data projektor a keramickú tabuľu. Na škole sa nachádzajú dve jazykové laboratória, učebňa informatiky, multimediálna učebňa-vybavená počítačmi, stoličkami a lavicami a data projektorom, informačno-komunikačné centrum, žiacka kuchynka, fyzikálno-chemická učebňa, dve telocvične a učebňa techniky. Okrem toho má škola aj herňu, ktorá slúži ŠKD. Školská jedáleň je moderne vybavená. Okrem toho má škola prenajíma dve triedy aj Základná umelecká škola v odboroch výtvarný a dramatický, a odbor tanečný sa nachádza v malej telocvični v telocvičniach.

Exteriér školy
--------------

Základná škola má rozlohou veľký školský dvor, bežeckú dráhu, futbalové ihrisko, basketbalové ihrisko, a lavičky, ktoré môžu slúžiť aj na vyučovanie v prírode. Okrem toho má ešte menší školský dvor, ktorý slúži prvému stupňu na veľké, 20-minútové prestávky v jarnom a letnom období, na malom školskom dvore sú zasadené rôzne bobuľoviny, ktoré môžu slúžiť aj na vyučovanie techniky, medzi telocvičňou a budovou zš, ktorá je spojená spojovacou chodbou sa nachádza žiacka záhrada, kde sú vysadené rôzne rastliny, ktoré zasadili žiaci na hodinách techniky.

Voľnočasová aktivita
--------------------

Na základnej škole pracuje veľa záujmových krúžkov. Napríklad varenie-pečenie, chemický krúžok, florbalový krúžok alebo krúžok športové hry. Okrem toho, žiakom deviateho ročníka je poskytnuté doučovanie z matematiky a slovenského jazyka.

Výlety, akcie
-------------

Škola každoročne poskytuje zájazdy do Anglicka, lyžiarsky výcvik, školské výlety jednotlivých tried (alebo ročníkov).

Externé odkazy a zdroj
----------------------

* skolalamac.stranka.info
*
**Základná škola P. O. Hviezdoslava** sa nachádza v centre okresného mesta Snina v Prešovskom kraji. Je prvou základnou školou, ktorá bola zriadená v Snine. Vznikla v roku 1933 ako *Meštianska škola v Snine* a postupne sa pretransformovala do súčasnej podoby. Čestný názov Základná škola P. O. Hviezdoslava získala v novembri roku 1996. Základná škola má v súčasnosti 18 tried, z toho 9 tried je na 1. stupni ZŠ a 9 tried na 2. stupni ZŠ. Má tri oddelenia školského klubu detí. Školu navštevuje 345 žiakov a na ich výchove sa podieľa 25 učiteľov , 3 vychovávateľky ŠKD a 1 asistent. Významným historickým medzníkom je získanie právnej subjektivity 1. apríla 2002.

História
--------

Základná škola P. O. Hviezdoslava je prvou základnou školou, ktorá bola zriadená v Snine. Škola zo začiatku nemala vlastnú budovu, preto bola umiestnená v prenajatých domoch a niekoľko rokov aj na píle. V roku 1937 sa začalo so stavbou jednoposchodovej modernej budovy školy. Takmer dokončená budova školy bola pri prechode frontu v októbri 1944 zasiahnutá bombou. Poškodená novostavba školy bola dostavaná k 1. septembru 1948. K hlavnej budove pribudla v roku 1961 telocvičňa a v školskom roku 1987/1988 bola ukončená budova školskej kuchyne a školskej jedálne, v ktorej je aj 6 učební. 

V šk. roku 1953/1954 sa zlúčili triedy bývalej národnej školy so strednou školou, čím vznikla *Osemročná stredná škola v Snine*. V marci roku 1961 je v kronike prvá zmienka o škole ako o I. ZDŠ. V septembri 1983 škola začala školský rok už ako základná škola - ZŠ. V novembri 1996 škola získala čestný názov **Základná škola Pavla Országha Hviezdoslava**. 

Na návrh Nadácie Pro Futura Slovenská humanitná rada udelila žiackemu parlamentu titul Laureát ceny Dar roka 1998.

Stránka školy
-------------

* Oficiálna webová stránka školy

  

Súradnice: 48°59′21″S 22°09′02″V﻿ / ﻿48,989127°S 22,150637°V﻿ / 48.989127; 22.150637
**Žiroslav II.** (lat. *Siroslaus*, poľ. *Żyrosław*, † 1198) bol jedenásty biskup vroclavský v rokoch 1170 alebo 1171 až 1198.

Život
-----

O pôvode biskupa Žiroslava nie je nič známe a rovnako správy o jeho pôsobení vo funkcii sú sporé a príležitostné.

V mnohých prípadoch spolupracoval s kniežaťom Boleslavom I. Vysokým pri zakladaní nových rehoľných inštitúcií. Roku 1175 pri príležitosti vyhotovenia oficiálnej zakladacej listiny pre cisterciánsky kláštor v Lubiążi (nem. *Leubus*) kniežaťom Boleslavom (kláštor pritom vznikol zrejme už skôr po roku 1163) udelil biskup Žiroslav cisterciánom právo na desiatky z novo založených obcí na Lehnicku. Zmienená listina je okrem iného dokladom plánovitej emfyteutickej, etnicky predovšetkým nemeckej kolonizácie Sliezska organizovanej (s kniežacou podporou) cirkevnými inštitúciami. Podobne novo zriadenej komende rádu johanitov v Tynci nad Slezou (poľ. *Tyniec nad Ślęzą*, nem. *Groß Tinz a. d. Lohe*) udelil biskup Žiroslav niekedy pred rokom 1189 desiatky a patronát kostola v Barde (nem. *Wartha*) pri Ząbkowiciach (pri tomto kostole vzniklo v 13. storočí cisterciánske opátstvo).

Podporoval rovnako rád premonštrátov a pred rokom 1193 ich uviedol do dosiaľ benediktínskeho kláštora sv. Vincennta v Ołbine (nem. *Elbing*) pri Vroclave. Túto zmenu potvrdil pri svojej návšteve Vroclavu roku 1197 aj pápežský legát Peter z Capuy.

Žiroslav pokračoval v cirkevnej reforme a snahách o upevnenie kňazskej disciplíny, započatých jeho predchodcom Walterom z Malonne. Súčasťou reformy bolo tiež úsilie o osamostatnenie cirkvi od svetskej moci. V roku 1180 sa zúčastnil aj významného zjazdu poľských kniežat a biskupov v Łęczyci, na ktorom sa kniežatá vzdali niektorých vrchnostenských práv v prospech biskupov a potvrdili voľbu biskupov katedrálnymi kapitulami a neodcudziteľnosť biskupských majetkov.

V rovnakom roku bola dokončená stavba novej vroclavskej katedrály v románskom slohu, začatá za Waltera z Malonne. Z doby Žiroslava II. pochádza najstaršia zachovaná pečať vroclavských biskupov; je na nej vyobrazený Žiroslav s modelom dokončenej katedrály.

Žiroslav ako úradujúci vroclavský biskup celebroval roku 1190 svadobný obrad, pri ktorom boli zosobášený syn Boleslava I. Vysokého Henrich (neskôr knieža Henrich I. Bradatý) a Hedviga z Andechsu, ktorá bola po svojej smrti svätorečená a stala sa patrónkou Sliezska.

Referencie
----------

1. ↑  WECZERKA, Hugo. *Handbuch der historischen Stätten - Schlesien*. 2. vyd. Stuttgart : Alfred Kröner Verlag, 2003. ISBN 3520316021. S. 277.
2. ↑  Weczerka (2003) s. 160, 561

Pozri aj
--------

* Zoznam vroclavských biskupov a arcibiskupov

Zdroj
-----

* *Tento článok je čiastočný alebo úplný preklad článku Žiroslav II. na českej Wikipédii.*

| Tituly a funkcie v Rímskokatolíckej cirkvi |
| --- |
| Predchodca**Walter z Malonne** | **Biskup vroclavský**1170 – 1198 | Nástupca**Jaroslav Opolský** |
**Základná škola Slovanská v Považskej Bystrici** je základnou školou so športovými triedami so zameraním na hádzanú a volejbal.

História školy
--------------

História školy sa začala písať v septembri 1986 a jej prvým riaditeľom bol PhDR. Ján Kňažko.Od roku 1990 sa škola začala zameriavať na **šport** a zriadila sa prvá športová trieda pod vedením Mgr. Františka Blaška.

Charakteristika školy
---------------------

Škola sa nachádza na jednom z okrajových sídlisk v Považskej Bystrici. Jej kapacita je 474 žiakov. Škola má vynovenú telocvičňu, nové multifukčné ihrisko, dve multimediálne učebne, jazykovú učebňu a odbornú učebňu fyziky.

Vedenie školy
-------------

* Riaditeľ: Mgr. Vladimír Šebeň
* Zástupca pre 1.stupeň: Mgr. Beata Bátorová
* Zástupca pre 2.stupeň: PaedDr. Ľubica Popelárová
* Vedúca školskej jedálne: Mgr. Ľubica Barošová

Pravidelné podujatia
--------------------

Každoročne sa vydajú štyri čísla školského časopisu **Veselá sedmička**. Organizujú sa každoročne literárne exkurzie, školské výlety, lyžiarsky výcvik, škola v prírode, pasovanie prvákov do cechu školského, valentínska pošta a valentínska diskotéka. Športovci pravidelne navštevujú domáce a medzinárodné hádzanárske súťaže v Česku, Maďarsku a Nemecku.

Externé odkazy
--------------

* oficiálna webová stránka školy

  

Súradnice: 49°05′42″S 18°28′03″V﻿ / ﻿49,095043°S 18,46747°V﻿ / 49.095043; 18.46747
***Les Femmes du 6e étage*** (doslova *Ženy zo šiesteho poschodia*) je francúzsky hraný film z roku 2011, ktorý režíroval Philippe Le Guay podľa vlastného scenára.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Dej filmu sa odohráva v 60. rokoch v Paríži. V rodine Joubertovcov končí ich doterajšia gazdiná z Bretónska a pani Joubertová sa rozhodne prijať na jej miesto Španielku Maríu. Jean-Louis Joubert zistí, že na 6. poschodí domu, kde býva, žije niekoľko Španielok, ktoré pracujú ako slúžky. María ho zoznámi so svojimi priateľkami, ktoré ho čím ďalej viac vťahujú do svojich tajomstiev.

 Opis zápletky alebo rozuzlenia príbehu sa tu končí.

Ocenenie
--------

Carmen Maura získala cenu *César* v kategórii najlepšia herečka vo vedľajšej úlohe. Film bol ďalej nominovaný v kategóriách najlepšie kostýmy (Christian Gasc) a najlepšia výprava (Pierre-François Limbosch).

Externé odkazy
--------------

* *Femmes du 6ème étage, Les* v Česko-Slovenskej filmovej databáze
* *Les femmes du 6ème étage* v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Ženy ze 6. patra na českej Wikipédii.*
**Brómované spomaľovače horenia** (BFR) sú rôznorodou skupinou organických zlúčenín brómu, ktoré sa používajú ako prísada do horľavých materiálov (plasty, textílie atď.) s cieľom obmedziť či spomaliť ich horenie a zlepšiť ich požiarnu bezpečnosť. BFR sa používajú napríklad v elektronike, v elektronických zariadeniach, v podlahových krytinách, atď. Brómované spomaľovače sú však toxické, pretrvávajú vo výrobkoch a uvoľňujú sa z nich.

Delenie
-------

Polybromované difenylethery
Hexabrómocyklododekán
Polybrómované bifenyly
Tetrabrombisfenol A
Podľa chemickej povahy je možné brómované spomaľovače rozdeliť na polybrómované difenylétery (PBDE), hexabrómocyklododekán (HBCD), polybrómované bifenyly (PBB) a bromované bisfenoly. BFR pretrvávajú vo výrobkoch a uvoľňujú sa z nich počas životnosti i likvidácie odpadov. Ich spaľovaním podľa Medzinárodného programu pre chemickú bezpečnosť (IPCS) prispieva k tvorbe polybromovaných dioxínov a furánov (PBDD/Fs), ktoré majú toxicitu porovnateľnú s chlórovanými dioxínmi.

Užitie niektorých BFR obmedzuje európska smernica RoHS.

Zdravotné riziká
----------------

BFR majú štruktúru i vlastnosti podobné polychlórovaným bifenylom (PCB). Akútna toxicita BFR je nízka, ale chronické vystavenie v priebehu vnútromaternicového vývoja môže viesť k narušeniu vývoja mozgu a kostry.

Obmedzenia
----------

Dôvodom pre reguláciu je ich toxicita v kombinácii so schopnosťou dlhodobo pretrvávať v prostredí a kumulovať sa v biologických systémoch. V Európskej únii je zakázané používanie polybrómované bifenyly a polybrómované difenylétery smernicou o obmedzení používania nebezpečných látok v elektronických a elektrických zariadeniach.

Externé odkazy
--------------


|  |  |
| --- | --- |
|  | Chemický portál |

* Toxická domácnosť - priateliazeme.sk
* enviroportal.sk

Referencie
----------

1. 1 2  Miroslav Šuta: Brómované spomaľovače horenia a ich riziká, Odpady, 13.6. 2005

* *Tento článok je čiastočný alebo úplný preklad článku Bromované zpomalovače hoření na českej Wikipédii.*
GPD XD
**GPD XD** je androidová prenosná herná konzola od čínskej spoločnosti GamePad Digital, uvedená v roku 2015. Má podobný formát ako Nintendo 3DS XL, pričom má jeden kapacitný dotykový displej a je optimalizovaná na beh emulátorov a iných natívnych androidových aplikácií. Jeho nasledovníkom je GPD XD Plus.

Beží na ňom Android 4.4.4 s Metro spúšťačom, obsahuje emulátory hier a aplikácie. Dodaný systém jemožné nahradiť novším komunitným systémom LegacyROM, ktorý odstraňuje nepotrebné aplikácie a zvyšuje výkon niektorých emulátorov a pridáva podporu roota a pretaktovanie do 1,8 GHz.

Je založený na čipsete Rockchip RK3288, ktorý pozostáva z procesora ARM Cortex-A17 taktovaného na 1,4 GHz, spárovaného s grafickým procesorom Mali-T764, taktovaným na 600 MHz. Toto umožňuje beh natívnych 3D aplikácií pre Android a emuláciu systémov po Sega Dreamcast a Nintendo DS, hoci s premenlivou kvalitou. Systém má 2 GB DDR3 SDRAM 720p displej.

Zdroj
-----

* *Tento článok je čiastočný alebo úplný preklad článku GPD XD na anglickej Wikipédii.*
Súsošie na Biskupskom dvore
**Merkurova kašna** alebo **kašna Čtyř živlů** bola kašna v Brne, ktorá a nachádzala na Námestí slobody v blízkosti Běhounskej a Kobližnej ulice. Vybudoval ju v rokoch 1693 – 1699 sochár Ignác Jan Bendl a nahradila pôvodnú renesančnú fontánu od Jiřího Gialdiho.

Stavba mala mnohouholníkový tvar s priemerom 7,5 m a uprostred bolo umiestnené súsošie vysoké 5,5 m. Znázorňovalo dve mužské postavy, podľa jedného výkladu symboly riek Svitavy a Svratky, ktoré pretekajú Brnom, nymfu, ktorá držala roh hojnosti ako symbol bohatstva, a úplne hore sa nachádzala postava rímskeho boha Merkúra, symbola obchodu. Historik umenia Miloš Stehlík označil túto interpretáciu za nesprávnu a dielo považuje za alegorické zobrazenie štyroch živlov: Vulkán ako symbol ohňa, Neptun vody, Ceres zeme a Merkúr vzduchu.

Predovšetkým v zimných obdobiach bola stavba značne poškodzovaná v dôsledku mrazov a poveternostných podmienok. Opravy sa realizovali v rokoch 1766, 1835 a naposledy v roku 1850, ale už o šesť rokov neskôr bola potrebná ďalšia rekonštrukcia. Tá sa však už neuskutočnila a roku 1867 bola celá stavba zrušená. Mesto materiál z nádrže predalo a súsošie venovalo Františkovmu múzeu (dnes Moravské zemské múzeum), na ktorého nádvorí v Biskupskom dvore je v súčasnosti (2014) umiestnené.

Referencie
----------

1. ↑  špecificky český termín (v slovenčine studňa alebo fontána), pozri kašna
2. 1 2  *Merkurova kašna*, Brno: Archaia Brno, c2014, dost. 2014-08-22
3. ↑  Mikuláš, Martin (2014), „Merkur odletěl na nádvoří muzea", *Brnenský denník*, 2014-03-20, dost. 2014-08-22

Zdroj
-----

*Tento článok je čiastočný alebo úplný preklad článku Merkurova kašna (Brno) na českej Wikipédii.*
**Pokresťančovanie** (iné názvy: **christianizácia, kristianizácia, christianizovanie, kristianizovanie**, s len dokonavým významom aj **pokresťančenie** [resp. zastarano **pokresťanenie**]) môže byť:

* obracanie na kresťanstvo alebo bytie obracaný na kresťanstvo (t.j. stávanie sa kresťanom), pozri christianizácia (šírenie kresťanstva)
* robenie niečoho kresťanským, dodávanie kresťanského rázu, dodávanie niečomu kresťanskej ideovej náplne, pozri napr. pod kresťanská architektúra, kresťanská filozofia, kresťanská literatúra

**Christianizácia** (iné názvy: **kristianizácia, christianizovanie, kristianizovanie**) môže byť aj v užšom zmysle historické masové obracanie (či bytie obracaný) celých etník či národov na kresťanstvo, pozri pod christianizácia (šírenie kresťanstva)

Symbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
Logo GTK
Snímka obrazovky programu GIMP používajúceho knižnicu GTK
**GTK** (predtým **GTK+**, skrátené z **The GIMP Toolkit**) je jeden z dvoch najpopulárnejších grafických toolkitov na vytváranie grafických používateľských rozhraní (GUI). Pôvodne vznikol ako súčasť grafického editora GIMP. Spoločne s Qt nahradil starší Motif.

GTK bol pôvodne vytvorený v roku 1997 členmi eXperimental Computing Facility (XCF) Kalifornskej univerzity v Berkeley. Autormi sú Spencer Kimball, Peter Mattis a Josh MacDonald. Je šírený pod licenciou LGPL ako slobodný open source softvér a je súčasťou projektu GNU.

Programovacie jazyky
--------------------

Toolkit GTK je napísaný v jazyku C, ale využíva postupy objektovo orientovaného programovania. Existujú aj rozhrania (API) pre iné jazyky ako C++ (gtkmm), Perl (GTK2-Perl), Python (PyGTK), Ruby (Ruby-gnome2) atď.

GTK 2
-----

GTK 2 ako nástupca GTK 1 je založený na troch základných knižniciach:

* *GLib* je nízkoúrovňová knižnica základných funkcií spracovania správ, vlákien, dynamicky nahrávaných knižníc.
* *Pango* je knižnica pre vykresľovanie písma, spracovanie textu v medzinárodnom prostredí (kódovanie UTF-8).
* *ATK* je knižnica pre zabezpečenie prístupnosti.

Pozri aj
--------

* GNOME
* Qt
* wxWidgets
* FLTK

Externé odkazy
--------------

* GTK.
* gtkmm, C++ API pre GTK.

Referencie
----------

1. ↑   *Project rename to "GTK"* [online]. mail.gnome.org, [cit. 2019-02-09]. Dostupné online. (po anglicky)
**Hongkonský dolár** je oficiálna mena v Osobitnej administratívnej oblasti Číny Hongkong. Zároveň sa neoficiálne používa v Macau a v priľahlej čínskej provincii Kuang-tung. Hongkonský dolár je trinásta najobchodovanejšia mena na svete a od roku 1983 je fixným kurzom naviazaná na americký dolár.

Dejiny
------

V rokoch 1863 až 1935 sa v Hongkongu razili a používali strieborné dolárové mince. V roku 1935 opustili posledné dve krajiny - Hongkong a Čína - strieborný štandard a Hongkong prvýkrát zaviedol hongkonský dolár, ktorý bol v pomere 16:1 fixovaný na britskú libru. Kurz bol roku 1967 upravený na 14,55 HKD za libru. V roku 1972 sa presunul fix z britskej libry na americký dolár.

V roku 1974 však Hongkong opustil fixný kurz a bol uvedený režim voľne pohyblivého kurzu. Veľké výkyvy v kurze však vyvolali nestabilitu v bankovom systéme a v roku 1983 sa dolár vrátil k fixnému kurzu v hodnote 7,8 HKD za USD. Naviazanie na americký dolár trvá dodnes a výmenný kurz sa od roku 2005 môže pohybovať v rozmedzí 7,75 - 7,85 HKD za USD.

Makajská peseta (MOP) je v súčasnosti fixným kurzom naviazaná na hongkonský dolar kurzom 1,03 MOP za 1 HKD.

Emitovanie bankoviek
--------------------

Podľa Základného zákona (Basic Law), hongkonskej miniústavy, má hongkonská vláda suverenitu nad kontrolou meny na svojom území. Menová politika sa vykonáva prostredníctvom vládnej agentúry Hong Kong Monetary Authority (HKMA). Jednou z jej hlavných úloh je dbať na to, aby bol zachovaný stanovený výmenný kurz s americkým dolárom. Na tento účel zhromaždila tretie najväčšie devízové rezervy na svete.

HKMA však sama nevydáva bankovky. Túto právomoc zverila do rúk troch bánk, ktoré môžu vydať nové bankovky len vtedy, keď majú preukázateľne dostatočné krytie v amerických dolároch. Banky majú voľnú roku pri tvorbe dizajnu bankoviek.

Hongkonské doláre vydávajú:

* HSBC
* Bank of China
* Standard Chartered Bank

Referencie
----------

1. ↑
2. ↑
**Studničná** je miestna časť obce Komjatná v okrese Ružomberok. Samostatne stojaca, oddelená od obce Komjatná lesnou dolinkou o dĺžke asi tri kilometre.

Leží na severnom okraji Veľkej Fatry (podcelok Šípska Fatra) medzi masívmi Hlavačky (901,8 m n. m.), Tlstej hory (1 062,5 m n. m.) a Kečiek (1 138,9 m n. m.) v nadmorskej výške 770 m n. m. 1,5 km juhovýchodne od centra obce, pri ceste do Ružomberka. Cez Studničnú preteká potok Komjatná.

Osada sa písomne spomína v roku 1660. Priamo v osade čnejú vežovité vápencové bralká. Masív Hlavačky je známy horolezeckými cvičnými stenami. 

Zastavujú tu všetky autobusy pravidelnej linky Ružomberok – Komjatná. Stojí tu kaplnka. Na svahu Sivej skaly (892,6 m n. m.) je lyžiarsky vlek, juhovýchodne od osady v lokalite Očenáška televízny vysielač.

Studničnou prechádza červeno-značkovaná turistická trasa zo Švošova a Komjatnej do Sedla pod Radičinou a ďalej do ružomberskej mestskej časti Rybárpole. Zo sedla vedie žlto-značkovaná odbočka na vrchol Kečiek. Osadou tiež prechádza cykloturistický okruh Ružomberok – Likavka – Valaská Dubová – Studničná – Radičiná (1 127,2 m n. m.) – Rybárpole – Ružomberok.

Súradnice: 49°08′08″S 19°15′54″V﻿ / ﻿49,135533°S 19,26487°V﻿ / 49.135533; 19.26487
**Poklep** (iné názvy: **poklepávanie, preklepávanie, perkusia** (z lat. percussio - perkusia, poklep), **vyšetrenie poklepom/poklepávaním/preklepávaním**, staršie **poklop, poklopávanie, preklopávanie, vyšetrenie poklopom/poklopávaním/preklopávaním**) je v medicíne jedna z častí fyzikálneho vyšetrenia. Ide v podstate o kombináciu posluchového a pohmatového vyšetrenia. Technika spočíva v pružnom klepaní prostredníkom pravej ruky na na plocho priložený prostredník ruky ľavej, konkrétne na jeho stredný článok. Hodnotí sa jednak zvuk a jednak chvenie spôsobené poklepom.

Charakter poklepu závisí na telovej stene (vrstva podkožného tuku, svaly, kosti) a na výplni telových dutín (vzduch, voda, solídne hmoty). Poklep podľa charakteru môže byť:

* *skrátený* (napríklad na hrudníku nad ložiskom zápalu pľúc)
* *oslabený* („temný", „prázdny"; napríklad na hrudníku nad veľkým výpotkom v pohrudnici)
* *jasný* (na hrudníku za normálnych okolností)
* *zvučný*, podobný poklepu na krabicu (hypersonórny; napríklad pri pľúcnom emfyzéme)
* *bubienkový* (nad dutinami vyplnenými plynom, napríklad nad vzduchom naplneným žalúdkom)

Vyšetrenie poklepom umožňuje posúdiť vzdušnosť pľúcneho parenchýmu, určiť hranice niektorých orgánov (pečeň, slezina), identifikovať prítomnosť ascitu. Je hrubo orientačné, jeho výhodou je predovšetkým okamžitá dostupnosť pri pacientovi.

Zdroje
------

* KORDAČ, Václav. *Vnitřní lékařství - Úvod do oboru a vyšetřovací metody*. Praha : Univerzita Karlova, 1989. 60-044-89. (po česky)

1. ↑  KÁBRT, Ján. *Stručný lekársky slovník*. Martin : Osveta, 1980. ISBN 80-217-0494-2. S. 322.
**Enkelados** (starogr. *Ἐγκέλαδος* – *Enkelados*) je v gréckej mytológii syn egyptského kráľa Aigypta a jeho manželky Argyfie.

Enkelados bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom konala hromadná svadba a Enkelados sa ženil s Amymónou, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
Enlli
**Enlli** (angl. *Bardsey*) je ostrov ležiaci 3,1 kilometra od polostrova Llŷn v grófstve Gwynedd v severnom Walese.

Ostrov je 1 kilometer široký a 1,6 kilometra dlhý. Na severozápadnej strane strmo stúpa od mora do výšky 167 metrov na Mynydd Enlli. Západná časť je naopak veľmi nízka a nachádza sa tu obrábateľná pôda. Na juhu sa nachádza šija, ktorá ostrov spája s polostrovom. Od roku 1974 ostrov patrí k obci Aberdaron. Jeho plochá činí približne 206 hektárov a ide o štvrtý najväčší waleský ostrov.

Ostrov bol významným náboženským miestom od čias, kedy tu v roku 516 postavil svätý Cadfan kláštor. V stredoveku išlo o významné pútnické miesto a počnúc rokom 1212 tu bola pravidelne usporiadaná púť augustiniských kanonikov. V roku 1537 bol kláštor zrušený a jeho budovy Henrichom VIII. zbúrané. Ostrov však naďalej zostal pútnickým miestom. Ostrov je známy pre svoje zastúpenie divej zveri a drsnej scenérie. V roku 1953 tu bolo založené observatórium pre pozorovanie vtáctva a to predovšetkým kvôli svojej polohe, ktorá sa nachádza na dôležitej migračnej trase vtáctva. Európskemu významu sa ostrovu dostalo vďaka hniezdiskám vtákov *Puffinus puffinus* a *Pyrrhocorax* a rovnako aj pre biotopy vzácnych rastlín.

Zdroj
-----

*Tento článok je čiastočný alebo úplný preklad článku Enlli na českej Wikipédii.*
**Pokus** alebo **experiment** je zámerne vyvolaný proces v relatívne presne kontrolovaných
podmienkach, ktorý slúži na získavanie alebo overovanie skúseností, poznatkov, vedeckých teórií a hypotéz.

Pokus môže byť heuristický, s cieľom nájsť dovtedy neznámu zákonitosť javu, alebo overovací, ktorým sa overuje deduktívne objavená zákonitosť. Využíva sa ako výskumná metóda v špeciálnych vedách.

Pokus je - obrazne povedané - otázka kladená prírode, ktorou ju nútime, aby nám odhalila svoje zákonitosti. V istom zmysle je každé naše konanie pokusom, pokiaľ pozorujeme účinky nášho zásahu do prírody. O vedeckom experimente však hovoríme len vtedy, keď skúmanie uskutočňujeme sústavne a s uvedomelým cieľom.

Pokusom sa zisťuje účinok premenných na javy zámerne vyvolané experimentátorom (človekom, ktorý experiment uskutočňuje). Pod premennou (alebo premennou veličinou, parametrom) sa vo všeobecnosti myslí taká vlastnosť, ktorá môže nadobúdať rôzne hodnoty (kvantitatívne, kvalitatívne). Hypotézy dávajú pozorovaniu určitý smer, umožňujú uskutočňovať pozorovanie plánovite tým, že sa vytvárajú podmienky, ktoré sú potrebné v zmysle hypotézy. Tak sa odohráva experiment: Pozorujeme, k čomu dochádza za celkom určitých predpokladov. Pri pokuse kladieme prírode celkom určitým inštrumentálnym pôsobením presnú otázku a dostávame určitú odpoveď, formulovanú v observačných vetách.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Pokus**
* Spolupracuj na Commons Commons ponúka multimediálne súbory na tému **Pokus**

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
Hlavné sídlo vo Vilniuse
**Avion Express** je litovský poskytovateľ ACMI a leasingu lietadiel so sídlom vo Vilniuse. Spoločnosť je súčasťou Avia Solutions Group, globálnej leteckej obchodnej skupiny.

História
--------

Avion Express bol založený v roku 2005 pod názvom Nordic Solutions Air Services. V tom čase letecká spoločnosť prevádzkovala štyri nákladné a osobné lietadlá Saab 340. V roku 2008 bola spoločnosť premenovaná na Avion Express. V roku 2010 získala Avion Express francúzska investičná spoločnosť Eyjafjoll SAS, ktorú spolu s ďalšími investormi založili švajčiarski Avion Capital Partners.

Avion Express predstavil svoj prvý Airbus A320 v roku 2011, čo bolo prvé lietadlo Airbus registrované v Litve. V decembri pribudli do flotily ďalšie dva Airbus A320. V roku 2013 spoločnosť Avion Express úspešne ukončila audit prevádzkovej bezpečnosti IOSA a vďaka tomu získala registráciu IATA. Posledná nákladná loď Saab 340 bola zošrotovaná v marci 2013. Do leta 2014 letecká spoločnosť prevádzkovala flotilu 9 Airbus A320 a 2 Airbus A319. V tom istom roku Avion Express založil dcérsku spoločnosť Dominican Wings, nízkonákladovú leteckú spoločnosť so sídlom v Santo Domingu v Dominikánskej republike. V lete 2017 predstavil Avion Express do flotily spoločnosti lietadlá Airbus A321.

V júni 2017 Avion Express oznámil, že predal svoj 65% podiel v Dominican Wings prezidentovi spoločnosti Victorovi Pachecovi.

V roku 2019 spoločnosť Avion Express založila Avion Express Malta, dcérsku spoločnosť so sídlom na Malte. Spoločnosť začala svoju činnosť v máji toho istého roku.

V júni 2023 skupina prevádzkuje 36 lietadiel Airbus A320 a tri lietadlá A321.

Referencie
----------

1. ↑  „Avion Express" restruktūrizavimo planas sulaukė teismo patvirtinimo
2. ↑  Avion Express retires its third and final Saab 340(F) freighter
3. ↑  „Avion Express" tolimesnę perspektyvą sieja su Malta

Externé odkazy
--------------

* Oficiálna stránka


|  |  |
| --- | --- |
| Portal | Portál letectvo |
**GNU Scientific Library** (skr. **GSL**) je knižnica pre aplikovanú matematiku, hlavne numerickú matematiku. Sama je napísaná v jazyku C, ale je k nej tiež napísaných mnoho rozhraní pre iné jazyky. Ide o slobodný softvér pod licenciou GNU GPL, ktorý je priamo súčasťou projektu GNU.

Vývoj GSL začali v roku 1996 dvaja fyzici z americkej Los Alamos National Laboratory, Mark Galassi a James Theiler. Ich cieľom bolo napísať náhradu za zastarávajúce knižnice pre Fortran, napríklad za Netlib.

Príklad
-------

Nasledujúci príklad spočíta hodnotu Besselovej funkcie pre argument 5:

```
#include <stdio.h>
#include <gsl/gsl\_sf\_bessel.h>

int main(void)
{
 double x = 5.0;
 double y = gsl\_sf\_bessel\_J0(x);
 printf("J0(%g) = %.18e\n", x, y);
 return 0;
}

```

Podporované programovacie jazyky
--------------------------------

Okrem jazyka C má knižnica rozhranie pre nasledujúce programovacie jazyky:

* AMPL
* C++
* OCaml
* GNU Octave
* Perl Data Language
* Python
* Ruby

Externé odkazy
--------------

* Domovské stránky projektu

Zdroj
-----

*Tento článok je čiastočný alebo úplný preklad článku GNU Scientific Library na českej Wikipédii.*